CELEX: C2007/042/70
Language: sk
Date: 2007-02-24 00:00:00
Title: Vec T-410/06: Žaloba podaná 21. decembra 2006 – Foshan City Nanhai Golden Step Industrial/Rada

24.2.2007   
            
            
               SK
            
            
               Úradný vestník Európskej únie
            
            
               C 42/40
            
         Žaloba podaná 21. decembra 2006 – Foshan City Nanhai Golden Step Industrial/Rada
   (Vec T-410/06)
   (2007/C 42/70)
   Jazyk konania: angličtina
   Účastníci konania
   
      Žalobca: Foshan City Nanhai Golden Step Industrial Co. Ltd (Hong Kong, Čína) (v zastúpení: I. MacVay, solicitor, R. Thompson, QC, a K. Beal, barrister)
   
      Žalovaná: Rada Európskej únie
   Návrhy žalobcu
   
               —
            
            
               zrušiť nariadenie Rady (ES) č. 1472/2006 v časti, v ktorej sa týka žalobcu,
            
         
               —
            
            
               zaviazať Radu na náhradu trov tohto konania vynaložených žalobcom.
            
         Žalobné dôvody a hlavné tvrdenia
   Prostredníctvom tejto žaloby žalobca navrhuje, aby sa na základe článku 230 ES zrušilo napadnuté nariadenie v rozsahu, v ktorom ukladá konečné antidumpingové clá na jeho vývozy do Európskej únie.
   Na podporu svojich návrhov uvádza žalobca štyri žalobné dôvody:
   
               —
            
            
               Žalobca tvrdí, že pri výpočte ziskového rozpätia slúžiaceho pre určenie vytvorenej hodnoty na účely stanovenia normálnej hodnoty došlo k zjavnému omylu a/alebo porušeniu jeho práv na obranu.
            
         
               —
            
            
               Navyše žalobca namieta, že Komisia údajne porušila požiadavky stanovené článkom 3 Základného nariadenia a/alebo sa dopustila nesprávneho právneho posúdenia tým, že nezohľadnila relevantné informácie týkajúce sa štruktúry trhu a najmä dôležitej úlohy, ktorú zohrávajú nezávislí sprostredkovatelia pri dodávkach výrobkov vyrobených žalobcom.
            
         
               —
            
            
               Komisia podľa žalobcu taktiež porušila článok 20 Základného nariadenia a/alebo podstatné formálne náležitosti a/alebo jeho práva na obranu tým, že ho riadne neoboznámila s podstatnou zmenou konečných opatrení ňou navrhnutých v období od 7. júla do 28. júla 2006.
            
         
               —
            
            
               Nakoniec žalobca namieta proti tomu, že v napadnutom nariadení došlo k zjavne nesprávnemu posúdeniu v súvislosti s rozsahom a dĺžkou trvania ujmy, na základe čoho došlo k odôvodneniu stanovenia vecnej ujmy a uloženiu cla žalobcovi.